Едуард Мьорике
При гроба на Шилеровата майка

Превод от немски: Венцеслав Константинов, —

chitanka.info

Често към края на селото, дето прогнила ограда

Простите гробове заобикаля, бродя самотен.

Виж как е хлътнала тази могила; старците тук

Вече не помнят чия е, не знаят, че тя е светиня.

Липсва й всяка украса, дори обяснителен знак;

Жалко дръвче над нея простира закрилящи длани.

Шипко! Единствено тебе откривам вместо цветя;

Ах, засрами ги, за чудо цъфни като прелестна роза!

Своето хилядолистно сърце разтвори! Запламти

С дивия мирис, който извличаш от глъбините!

Тук е погребана майката на безсмъртен поет;

Всички чада на Германия паметник днес му издигат.

1835

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.